আল-হান্নানাহ মসজিদ

আল-হান্নানাহ মসজিদ ইরাকের নাজাফ শহরে অবস্থিত একটি শিয়া মসজিদ। এই মসজিদটিকে মসজিদ আর-রাস ও বলা হয় যার অর্থ "মাথার মসজিদ" (হুসাইন ইবনে আলীর), কারণ হুসাইনের মাথা এ মসজিদের মাঝখানে রাখা হয়েছে। যা তার বংশধর জাফর আল-সাদিকের একটি হাদিসে পাওয়া গিয়েছে।

 বিশেষ উল্লেখ 
আল-হান্নানাহ মসজিদটি নাজাফ ও কুফা মহানগরীতে কুমায়েল ইবনে জিয়াদ এর কবরের পাশে অবস্থিত। এর আয়তন ৭,৪০০ বর্গ মিটার (৮০,০০০ বর্গ ফুট)। শেখ আল-মুফিদ, সাইয়্যেদ ইবনে তাউস এবং মুহাম্মদ ইবনে মক্কী এর মতে, লোকেরা যখন আল-হান্নানাহ মসজিদে আসতো, তখন তারা দুই ইউনিটে নামাজ পড়তো।

 ইতিহাস 
জাফর মাহবুবা বিশ্বাস করেন যে, এই মসজিদটি ইমাম আলী মাজারের পাশাপাশি নির্মিত হয়েছিলো। আল-বুরাকী বিশ্বাস করতেন যে, এই মসজিদটি পারস্যের প্রথম আব্বাসের আদেশে নির্মিত হয়েছিলো এবং এ কারণে তিনি নাজাফ শহরের লোকদের মধ্যে পরিচিত ছিলেন। মোহাম্মদ হিরজ এদ্দিন এবং মির্জা হাদি এল-খোরাসানির মতে, মাহমুদ গাজান বা হালাকু খান মসজিদটির নির্মাণের নির্দেশ দিয়েছিলেন।

জাফর আল-সাদিকের একটি বর্ণনা অনুসারে, আলি মারা যাওয়ার পর তার পুত্র হাসান ও হুসাইন তার লাশ কুফা থেকে নাজাফে নিয়ে যান। তারা যাওয়ার সময় এ মসজিদের পিলারগুলো লাশের দিকে হেলে পড়ে। আল-হান্নানাহ নামের অর্থ "দুবার কান্না করা"। এটি দুটি ঘটনাকে নির্দেশ করে: প্রথমত, যখন আলীর দাফনের কাফন মসজিদে আনা এবং দ্বিতীয়টি, তার পুত্র হুসাইনের মাথা মসজিদের মাঝখানে রাখা।

 চিত্রশালা 

 আরও দেখুন 

 শিয়া ইসলামের পবিত্রতম স্থান
 মসজিদের তালিকা
 ইরাকের মসজিদের তালিকা

 তথ্যসূত্র 

বিষয়শ্রেণী:ইরাকের মসজিদ
বিষয়শ্রেণী:ইরাকের শিয়া মসজিদ